ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስተር ኣብይ ኣሕመድ ብሞት ኢንጂነር ስመኘው በቀለ ዝተሰመዖ ሓዘን ገሊጹ 26 ሓምለ 2018 ጀነራል ኮሚሽነር ፖሊስ ፌደራል ዘይኑ ጀማል፡ ኣብ ዉሽጢ መኪና ኣካያዲ ስራሕ ግድብ ሕዳሰ ኢትዮጵያ ኢንጅነር ስመኘው ሽጉጥ ከምዝተረኸበን ብጥይት ከምዝሞተን ፓሊስ ገሊጹ። ቀዳማይ ሚኒስተር ኣብይ ኣሕመድ ሞት ኢንጂኒር ስመኘው በቀለ ብምስምዑ ከም ዝሓዘነን ከም ዝሰንበደን ሓለቓ ስታፍ ቤት ጽሕፈት ቀዳማይ ሚስተር ኣቶ ፍጹም ኣረጋ ኣብ ትዊተር ሓቢሩ። ንሱ ከምዝበሎ፡ ቀዳማይ ሚኒስተር ኣብይ ኣብ ኣሜሪካ ኣብ ዝኣተወሉ፡ ሞት ናይቲ ዋና ኣካያዲ ስራሕ ዓቢ ግድብ ሕዳሰ ኢትዮጵኣያ (ግሬት ኢትዮፒያን ረይነሳንስ ዳም) ዝነበረ ስመኘው በቀለ ከም ዝሰምዐን፡ ንቤተሰቡን ህዝቢ ኢትዮጵያን ጽንዓት ከም ዝተመነየን ወሲኹ ገሊጹ። ኣብ ጥቓ የማናይ ኢዱ ሽጉጥ ምርካቡ ዝገለጸ ፖሊስ ፌደራል፤ ዝርዝር ኣማዉትኡ ንምጽራይ ሰብ ሞያ ምርመራ በምዉፋር መረዳእታ ኣኪቡ ይምርምር ከምዘሎ ሓቢሩ። ሬስኡ ትማሊ ንጉሆ፡ ኣብ ኣዲስ ኣበባ መስቀል ኣደባባይ ኣብ መኪንኡ ዝተረኸበ እንትኾን፡ ፖሊስ ንምርመራ ናብ ሆስፒታል ቅዱስ ጳውሎስ ወሲድዎ ኣሎ። ንሞት ኢንጂነር ስመኘው በቀለ ብምቅዋም ኣብ ትውልዲ ዓዱ ዝኾነት ከተማ ጎንደር ኣማኢት ሰባት ተቓውምኦም ከም ዝገለጹ ወኪልና ኣብ ኢትዮጵያ ኣረጋጊጹ። ዝተፈላለዩ ሰባት ኣብ ማሕበራዊ ሜድያ ብሞት ናይዚ ፍሉጥ ኢንጂነር ዝተሰመዖም ሓዘን ይገልጹ ኣለዉ። ሓሙስ ድሕሪ ቐትሪ፡ ብርክት ዝበሉ ሰባት ኣብ ኣፍ ደገ ቴሌቪዝን ኢትዮጵያ ኣብ ዝገበሩዎ ሰልፊ ምኽንያት ሞት ኢንጅነር ስመኘዉ ተጻርዩ ንህዝቢ ዕላዊ ክኸዉን ሓቲቶም። ኢንጅነር ስመኘው በቀለ ሞይቶም ዝተረኸቡላ ላንድ ክሩዘር ኢት፡ A29722 ቁፅሪ ታርጋ ዘለዋ መኪና ንውሕ ንዝበለ ሰዓታት ኣብ መስቀል ኣደባባይ ደው ኢላ ዝነበረት እንትትኮን፡ ኣብቲ ኸባቢ ብዝሕ ዝበሉ ኣባላት ፀጥታ ይረኣዩ ነይሮም። ፖሊስ ምርመራ ፎረንሲክ ድሕሪ ምግባር ነታ መኪና ካብ መስቀል ኣደባባይ ክትለዓል ገይሩ። ኣብቲ ኸባቢ ዝርከብ ሪፖርተር ቢቢሲ፡ ኣብ ጥቓ እታ መኪና ዝነበረትሉ ቦታ ነጠብጣብ ደምን ጓንትን ከምዝረኣየ ይገልፅ። መግለጺ ስእሊ, ኣብ መስቀል ኣደባባይ ብርክት ዝበለ ሰብ ተኣኪቡ ነቲ ኹነታት ይዕዘብ ኣሎ ቢቢሲ፡ ቀዳማይ ሚኒስተር ኣብይ ኣሕመድ ምስ መምህራን ዩንቨርሲቲ ኣብ ዝገበሮ ዘተ፡ ብዛዕባ ግድብ ህዳሰ ኢትዮጵያ ሂብዎ ዝተብሃለ ርእይቶ ብዝምልከት መብርሂ ክህብ ዝሓለፈ ሮቡዕ ናብ ኢንጅነር ስመኘው ደዊሉ ነይሩ። ኣብቲ እዋን "ብዝተወደበ መልክዑ ብቤት ፅሕፈት ኮሚዩኒኬሽን መንግስቲ ኣቢልኩም ናባይ እንተመፂእኹም ስፍሕ ዝበለ መብርሂ ምሃብኩኹም" እኳ እንተበለ፡ እቲ ፕሮጀክት ይስራሕ ከምዘሎ ግን ገሊፁ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ናይ መወዳእታ ቃላት ስመኘው በቀለ "ኣነ ኣካያዲ ስራሕ እየ። ካልእ ኣብ ዙርያ እቲ ግድብ እንታይ ከምዝተብሃለ ኣይፈልጥን። እዚ ፕሮጀክት ናይ ኩልና ስለዝኾነ ዝሕባእ ነገር እኳ እንተዘይብሉ፡ እቲ ቢሮ ግና ብዛዕባ ዝህቦ መብርሂ ኣፍልጦ ክህልዎ ስለዝግባእ፡ መብርሂ ስለዝደለና ክንድውለሉ በልዎም። ኣካይዳ ሓልየ ክኸይድ ስለዘለኒ እዩ 'ምበር እቲ ፕሮጀክት ይስራሕ እዩ ዘሎ" ኢሉ ነይሩ። "ዓብይ ግድብ ሕዳሰ ጉዳይ ሞትን ሕየትን እዩ"፡ መንግስቲ ኢትዮጵያ "ፀገም ኣባይ ዝጋነን ኣብ ርእሲ ፖሊቲከኛታት እዩ" ግብፂ፡ኢድ ኣእታውነት ባንኪ-ዓለም ስለምንታይ ትደልዮ?
